เรียน พญ.สลิลศิริอุดมภาส จากคำถามฟ้าทะลายโจรกับยาคุมกำเนิดรายเดือนก่อนหน้านี้ค่ะ ดิฉันได้รับประทานยาคุมกำเนิดมาประมาณ 1 ปี ประจำเดือนล่าสุดมาเมื่อวันที่เสาร์ที่ 3 และเมื่อวันอังคารที่ 13 ได้ตรวจพบเชื้อโควิดและรับประทานฟ้าทะลายโจรสกัดเวลา 6 โมงเย็น และ 1 ทุ่ม มีเพศสัมพันธ์กับแฟนโดยไม่ใส่ถุงยาง หลั่งนอก และ 2 ทุ่ม ได้รับประทานยาคุมกำเนิดรายเดือนตามปกติ อยากทราบว่ามีความเสี่ยงในการตั้งครรภ์มากไหมคะ ควรรีบรับประทานยาคุมฉุกเฉินหรือไม่
สวัสดีค่ะ ตามที่กล่าวไป ว่ายาฟ้าทะลายโจรอาจมีผลต่อประสิทธิภาพของยาคุมได้ อย่างไรก็ตาม หากเพิ่งเริ่มทานไป 2 ครั้ง แล้วมีเพศสัมพันธ์ ประสิทธิภาพของยาคุมก็น่าจะยังไม่ได้ลดลงไปมากค่ะ และหากใช้วิธีการหลั่งนอกร่วมด้วย โอกาสในการตั้งครรภ์ก็ถือว่ายังมีน้อยอยู่ ดังนั้น ก็ไม่จำเป็นต้องทานยาคุมฉุกเฉินไปค่ะ อย่างไรก็ตาม หลังจากนี้ หากจะมีเพศสัมพันธ์ แนะนำควรใช้ถุงยางอนามัยร่วมไปด้วยก่อนค่ะ และควรใช้ต่อไปแม้จะหยุดทานยาไปแล้วต่ออีกอย่างน้อย 7 วันค่ะ